《小孤山》
元代·何中

牵牛与织女，河汉有时渡。小姑绿发深，隔与彭郎语。

流水去仍回，望郎郎不来。精神有相贯，形迹难相猜。

年华朝又暮，江头晴又雨。灵风吹断矶，行人听钟鼓。

作者简介：（1265—1332）元抚州乐安人，字太虚，一字养正。少颖拔，以古学自任，学弘深该博。文宗至顺间，应行省之请，讲授于龙兴路东湖、宗濂二书院。有《通鉴纲目测海》、《通书问》、《知非堂稿》。